

**Profesionālās ievirzes deju skola ‘’Benefice’’**

# Reģ. Nr. 43603049993, Jur. adr.: Lāču iela 21, Jelgava, LV-3001,

# Tālr. Nr. +371 29160618, E-pasts: annika.benefice@inbox.lv

**IEKŠĒJIE NOTEIKUMI**

Jelgavā

|  |  |
| --- | --- |
| 01.09.2024. |  |

IZGLĪTOJAMO MĀCĪBU SASNIEGUMU VĒRTĒŠANAS KĀRTĪBA

2024./2025. mācību gadā

Izdoti saskaņā ar Valsts pārvaldes iekārtas likuma

72.panta 1.daļas 2.punktu,

un Ministru kabineta 19.12.2023.

noteikumiem Nr.762 “Noteikumi par valsts profesionālās

 ievirzes izglītības standartu mākslu jomā”

# I Vispārīgie noteikumi

1. Noteikumi nosaka kārtību Profesionālās ievirzes deju skolas “Benefice” (turpmāk–Skola) izglītojamo izglītības programmas apguvei un noslēguma vērtēšanai (turpmāk – vērtēšana).
2. Kārtība ir saistoša visiem izglītības iestādes pedagogiem un izglītojamiem.

**II Vērtēšanas principi**

1. Profesionālas kompetences vērtēšana ir informācijas iegūšana, lai novērtētu audzēkņa mācību sniegumu vai sasniegto rezultātu. Vērtēšana ir neatņemama mācīšanās sastāvdaļa, kas ļauj plānot gan pedagogam, gan audzēknim uzlabojumus mācību procesā, kā arī ļauj sekot līdzi katra audzēkņa izaugsmei un sniegt atbalstu, kad tas ir nepieciešams.
2. Izglītības iestāde patstāvīgi izstrādā audzēkņu mācību snieguma vērtēšanas kārtību (turpmāk – Vērtēšanas kārtība), ievērojot Standartā noteiktos izglītības programmas obligātajā saturā iekļauto zināšanu, prasmju, attieksmju un kompetenču vērtēšanas pamatprincipus.

**III Profesionālo kompetenču vērtēšanas pamatprincipi**

1. **Atklātība un skaidrība** (Plānotie sasniedzamie rezultāti un mācību snieguma vērtēšanas kritēriji audzēknim ir zināmi un saprotami);
2. **Prasmes vai praktiskums** (Prioritāri vērtē kompetences to praktiskā demonstrācijā

Metodiskā daudzveidība).

1. Mācību snieguma vērtēšanai izmanto dažādus vērtēšanas veidus, formas un metodiskos paņēmienus :
	1. **Objektivitāte**
		1. Mācību snieguma vērtējums atspoguļo audzēkņa sniegumu vērtēšanas brīdī attiecībā pret konkrētiem sasniedzamajiem rezultātiem (zināšanas, izpratne, prasmes mācību jomā, caurviju prasmes), ikviena audzēkņa sniegumam piemērojot līdzvērtīgus nosacījumus ;
	2. **Vērtējuma obligātums**
		1. Audzēknim nepieciešams iegūt vērtējumu visos attiecīgās izglītības programmas mācību priekšmetos.

**IV Profesionālo kompetenču vērtēšanas veidi deju skolā ‘’Benefice’’**

1. **Formatīvā vērtēšana**
	1. mērķis – noteikt audzēkņa sniegumu mācīšanās laikā pret plānotajiem sasniedzamajiem rezultātiem, vērtējot ikdienas darbu, mājas darbus, koncertus/skatuves praksi, diagnosticējošos uzdevumus, piemēram, noklausīšanos u.c.;
	2. uzdevums – uzlabot mācīšanas un mācīšanās procesa kvalitāti, mācību procesā sniegt atbalstu audzēkņiem;
	3. var izteikt rakstveidā (procentos, punktos, ieskatīts/neieskaitīts, aprakstoši) vai mutvārdos, skaidrojot audzēkņa mācību sniegumu, tā sasniegtos rezultātus, kā arī sniedzot atgriezenisko saiti;
	4. netiek pielietota 10 (desmit) baļļu skala;
	5. neietekmē summatīvos vērtējumus.
2. **Summatīvā vērtēšana**
	1. mērķis – novērtēt un dokumentēt audzēkņa mācīšanās rezultātus:
	2. mācību temata noslēgumā;
	3. mācību semestra noslēgumā;
	4. mācību gada noslēgumā;
	5. mācību priekšmeta noslēgumā;
	6. izglītības pakāpes noslēgumā;
	7. uzdevums – izmērīt audzēkņa mācību procesa kvalitāti;
	8. izsaka 10 (desmit) baļļu skalā;
3. Vērtējot audzēkņa mācību sniegumu, sasniegtais mācīšanās rezultāts izglītības programmas apguvē tiek novērtēts ar summatīvo vērtējumu 10 (desmit) baļļu skalā. Pietiekams un ieskaitīts vērtējums ir, ja audzēknis ir ieguvis vērtējumu vismaz “4 balles” gandrīz labi (1. tabula).
4. **Formatīvā vērtēšana**
	1. *Nodrošina atgriezenisko saiti par audzēkņa tā brīža sniegumu attiecībā pret plānotajiem sasniedzamajiem rezultātiem*
5. **Summatīvā vērtēšana**
	1. *Nodrošina audzēkņa mācīšanās rezultātu novērtēšanu un dokumentēšanu mācīšanās posma noslēgumā*

*1.Tabula* - Summatīvā vērtējuma izteikšana profesionālās ievirzes izglītības programmas apguvē

|  |  |  |
| --- | --- | --- |
| Profesionālo kompetenču līmenis | Nepietiekams | Pietiekams |
| Zems | Vidējs | Optimāls | Augsts |
| Skaidrojums | „ļoti, ļoti vāji” | „ļoti vāji” | „vāji” | „gandrīz viduvēji” | „viduvēji” | „gandrīz labi” | „labi” | „ļoti labi” | „teicami” | „izcili” |
| Vērtējums ballēs | 1 | 2 | 3 | 4 | 5 | 6 | 7 | 8 | 9 | 10 |

1. Summatīvo vērtējumu par mācību sniegumu jāsaņem visiem audzēkņiem. Pirms mācību uzdevuma vai pārbaudījuma, kurš tiks vērtēts ar summatīvo vērtējumu, pedagogs iepazīstina audzēkņus ar summatīvo vērtējumu izlikšanas principiem un kritērijiem.
2. Ar apzīmējumiem „i” (ieskaitīts) un „ni” (neieskaitīts) izsaka mācību snieguma vērtējumu novērtējot audzēkņa iesaisti mācību procesā vai paveiktā apjomu atbilstoši izvirzītajiem mērķiem.

**V Mācību snieguma vērtēšanas kārtība**

1. Vērtēšanas kārtību izglītības iestāde nosaka:
	1. vispārīgos jautājumus:
	2. vērtēšanas kārtības mērķi un saturu;
	3. izglītojamo un viņa vecāku vai tā likumisko pārstāvju informēšanas kārtību;
	4. mācību sniegumu vērtēšanas plānošanu:
	5. vērtējuma izteikšanas veidus;
	6. vērtējumu izlikšanas principus un biežumu;
	7. vērtēšanas metodiskos paņēmienus;
	8. pārbaudījumu veidus, apjomu un skaitu;
	9. pēcpārbaudījumu norises kārtību;
	10. vērtējumu dokumentēšanas veidu;
2. Summatīvā vērtējuma biežumu izglītības iestāde nosaka atbilstoši attiecīgā mācību priekšmeta stundu skaitam semestrī, ievērojot Standartā noteiktos izglītības programmu obligātā satura sasniedzamos rezultātus. Minimālais audzēkņa mācību sniegumu summatīvo vērtējumu skaits – ne mazāk kā divi vērtējumi semestrī.
3. Vērtējumu semestrī katrā mācību priekšmetā izsaka, ņemot vērā visus summatīvos vērtējumus semestra ietvaros attiecīgajā mācību priekšmetā.
4. Vērtējumu mācību gada noslēgumā – gala vērtējumu katrā mācību priekšmetā izsaka, ņemot vērā abu semestra vērtējumus. Gadījumos, kad pirmā un otrā semestra vērtējumi ir atšķirīgi vienas balles robežās, tad gada vērtējumu nosaka otrā semestra vērtējums. Gala vērtējumu katrā mācību priekšmetā atspoguļo sekmju izrakstā.
5. Ja mācību gada noslēgumā mācību priekšmetā paredzēts noslēguma pārbaudījums, kuram Vērtēšanas kārtībā noteikta ietekme uz gada vērtējumu, t.sk. var noteikt noslēguma pārbaudījuma vērtējuma svaru (var ietekmēt semestra vai gada vērtējumu), tad, izsakot mācību gada noslēguma vērtējumu, to ņem vērā. Izglītības iestāde Vērtēšanas kārtībā nosaka nosacījumus par mācību priekšmetā paredzētā noslēguma pārbaudījuma vērtējuma ietekmi uz gada vērtējumu, kā arī gadījumus, ja izglītojamais veselības stāvokļa dēļ nespēj kārtot noslēguma pārbaudījumu.
6. Izglītības iestāde audzēkņu mācību sniegumu pārbaudījumu veidus nosaka Vērtēšanas kārtībā, ņemot vērā 2.tabulā ietvertos ieteikumus.

*2. tabula* - Mācību sniegumu ieteicamie pārbaudījumu veidi ar summatīvo vērtējumu

|  |  |  |  |
| --- | --- | --- | --- |
| **Pārbaudījuma veids** | **Mācību priekšmeti** | **Vērtējuma biežums** | **Vērtētājs** |
| Ieskaite | Visi mācību priekšmeti | Vismaz 2 reizes semestrī | Pedagogs |
| Pārcelšanas eksāmens | Specializācija, Klasiskā deja | Mācību gada noslēgumā | Pedagogs vai vērtēšanas komisija |
| Noslēguma eksāmens | Klasiskā deja, Specializācija, Horeogrāfija, Izvēles mācību priekšmets atbilstoši mācību plānam | Izglītības programmas noslēgumā | Vērtēšanas komisija |

1. Audzēkņu vecāki tiek informēti par audzēkņu sasniegumiem, vērtējumu katra mēneša beigās saņemot informatīvu vēstuli norādītajā e-pastā, vai arī ar to iepazīstas e-klases sistēmā.

 A.Andersone

 Direktora paraksts Atšifrējums